Kyk na die video Skryf nou in
In hierdie kursus met sy dertig lesse is 'n jaar se Afrikaanse taalwerk netjies vir jou verpak. Al wat jy hoef te doen, is om elke week die werk af te laai en elke dag 'n kwartiertjie met jou kinders en die werk deur te bring.
Dis die beste om aan 15-Minuut-Afrikaans as iets soos tande borsel te dink -- ’n aktiwiteit wat julle elke dag moet doen. As jy en jou kinders die werk gereeld doen, sal jy sommer gou-gou sien hoe jou kinders beter spel, beter skryf en beter Afrikaans praat.
Elke week se werk bestaan uit:
• ’n werkboek
• ’n antwoordstel van die uitgemerkte dagstukkies
• ’n onderwysersgids
• die week se blokkiesraaisel
Alles is aflaaibare en uitdrukbare A4 bladsye. Vir die hele eerste kursus gebruik jy net een storie Die klein kleremakertjie word koning, wat ook by die kursus ingesluit is.
Geleidelik leer die leerders ook om leestekens reg te gebruik. Dit word ingeoefen as hulle elke dag se stukkie werk netjies moet oorskryf.
Woordeskat en beter skryfvaardigheid
Verder is daar ’n woordeskatwoord wat hulle moet opsoek en die woord en die betekenis by hulle woordelys moet skryf. Hulle leer ook om die woordstamme wat in meer as een woord kan voorkom, te eien. Dit help baie met spelling.
Mettertyd leer die kinders ook skryfvaardigheid aan soos dat hulle die volgende moet gebruik:
• werkwoorde met woema en
• bywoorde en byvoeglike naamwoorde met byt
’n Afrikaanse kursus waarin ons baie leer
Ons bly al vier jaar in Riyadh, Saoedi Arabië. Ek bestel altyd my handboeke al in Oktober en dan word dit by my ouers in Suid-Afrika afgelewer. Elke jaar sit ek met die probleem watter Afrikaans gaan ons die keer probeer. Ek kon tot dusver net nie iets vind nie wat ek voel die begrippe mooi verduidelik sodat ons genoeg leer én waarvan my kinders hou nie. Om nie eers te praat van iets wat nie te veel skryfwerk is vir my seun nie!
My naam is Marisa Haasbroek en ek is tuisskoolma wie se twee kinders, ’n 21-jarige seun en ’n 19-jarige dogter, hulle lewe lank getuisskool is.
Ek is ook ’n bekroonde Afrikaanse skryfster wat in 2015 die AKTVeertjie vir die beste jeugverhaal in die kategorie vir lesers in graad 8 tot 10 losgeslaan het. As vryskutjoernalis was my werk al in verskeie bekende Afrikaanse tydskrifte te lees.
Ek is veral bekend vir my groot passie vir my moedertaal en vir moedertaalonderwys.
Welkom by 15-MInuut-Afrikaans (4:30)
Druk handboeke hier makliker uit
Die volledige storie
Kursus I: Die klein kleremakertjie word koning
Week 1: Naamwoorde
Week 2: Lidwoorde
Week 3: Aanhalingstekens
Week 4: Voornaamwoorde
Week 5: Werkwoorde
Week 6: Deeltjiewerkwoorde en werkwoorde met woema
Week 7: Bywoorde
Week 8: Byvoeglike naamwoorde
Hersieningstorie Week 1 tot 8
Week 9: Onsydige persoonlike voornaamwoorde
Week 10: Voorsetsels en bywoorde met byt
Week 11: Neweskikkende voegwoorde
Week 12: Tussenwerpsels
Week 13: Betreklike voornaamwoorde
Week 14: Koppelwerkwoorde
Week 15: Hulpwerkwoorde
Week 16: Onderskikkende voegwoorde
Week 17: Onbepaalde voornaamwoorde
Week 18: Meer bywoorde
Week 19: se as ’n voornaamwoord
Week 20: Aanwysende voornaamwoorde
Week 21: Infinitiefswerkwoorde (om te werkwoorde)
Week 22: Wederkerende en wederkerige voornaamwoorde
Week 23: Vraende voornaamwoorde
Week 24: die voegwoord dat
Week 25: Telwoorde
Week 26: Hersiening
Week 27: Hersiening II
Week 28: Hersiening III
Week 29: Van kleremaker tot koning — Deel I (4:39)
Week 30: Van kleremaker tot koning — Deel II (4:00)
Eenmalige betaling Koeponafslag
Betaal af oor 2 maande Koeponafslag
2 betalings van R275/m